Մեկ ամիս առաջ Ազգային անվտանգության ծառայությունը խուզարկություն իրականացրեց և մեծ քանակությամբ զենք և ռազմամթերք հայտնաբերեց Արարատի մարզի Մխչյանի նախկին մեխանիկա-վերանորոգման գործարանում, որն, ըստ իրավապահների, փաստացի պատկանում է նախկին վարչապետ Հովիկ Աբրահամյանին, բայց գրանցված է Ամբիկ Գևորգյանի անվամբ։ Խուզարկությունից հետո ձերբակալվեցին այդ պահին տարածքում գտնվող Ամբիկ Գևորգյանն ու Հովիկ Աբրահամյանի եղբայրը՝ Հենրիկ Աբրահամյանը, որից հետո Հենրիկ Աբրահամյանը կալանավորվեց։